Οικογένεια Στάφορντ

Η οικογένεια Στάφορντ ήταν μία ευγενής αγγλική οικογένεια, Νορμανδικής καταγωγής.

Το πρώτο μέλος της οικογένειας που έζησε και απέκτησε περιουσία στην Αγγλία ήταν ο Ροβέρτος ντε Τόενι (π. 1036–1088), γνωστός και ως Ροβέρτος ντε Στάφορντ. Ο Γουλιέλμος ο Κατακτητής του παραχώρησε το στρατηγικά τοποθετημένο Κάστρο Στάφορντ γύρω στο 1070  για να ελέγχει την εχθρική και επαναστατική αγγλοσαξονική κοινότητα  .

Ο πρώτος γιος του Ροβέρτου ήταν ο Νικόλαος ντε Στάφορντ, σερίφης του Στάφορντσιρ και φεουδάρχης υπό τον Ερρίκο Α΄ της Αγγλίας, ο οποίος ήταν ο πρόγονος των βαρόνων του Στάφορντ και αργότερα των κομήτων του Στάφορντ.

Ο Χάμφρεϋ, γιος του Εδμόνδου Στάφορντ 5ου κόμη του Στάφορντ, αναδείχθηκε ο 1ος δούκας του Μπάκιγχαμ, καθώς και ένας από τους μεγαλύτερους γαιοκτήμονες του βασιλείου. Πέρασε τον τίτλο στον εγγονό του Ερρίκο, ο οποίος με τη σειρά του τον πέρασε στον γιο του Εδουάρδο.

Ένας νεότερος γιος του 1ου δούκα, ο Ιωάννης, έγινε ο 1ος κόμης του Γουίλτσιρ και παρέδωσε την κομητεία στον γιο του και στη συνέχεια στον εξάδελφό του Ερρίκο Στάφορντ, ο οποίος παπεβίωσε άτεκνος και έτσι εξέλειπε ο τίτλος.

Όντας στενοί συγγενείς των Άγγλων βασιλέων (τόσο ο Χάμφρεϋ Στάφορντ, όσο και η σύζυγός του Άννα του Γκλόστερ κατάγονταν από τον Εδουάρδο Γ΄ της Αγγλίας), οι Στάφορντ ενεπλάκησαν εύκολα σε συνωμοσίες για την εκδίωξη του βασιλιά από τον θρόνο, και ορισμένα μέλη της οικογένειας φυλακίστηκαν στον Πύργο και εκτελέστηκαν για προδοσία.

Μετά την εκτέλεση του Εδουάρδου, το δουκάτο εξέλειπε, και οι απόγονοί του κράτησαν τον απλό τίτλο των βαρόνων Στάφορντ. Ο τελευταίος βαρόνος ήταν ο Ρογήρος Στάφορντ 6ος βαρόνος Στάφορντ, του οποίου το τέλος το 1640 χωρίς απογόνους εξάλειψε και αυτόν τον τίτλο.

Γενεαλογία Οικογένεια Στάφορντ

Οικόσημα Στάφορντ

 Σημειώσεις 

 Σχετικές καταχωρήσεις 
 Βασίλειο της Αγγλίας

 Εξωτερικοί σύνδεσμοι 
 Stafford (famiglia), su sapere.it, De Agostini. Modifica su Wikidata

Κατηγορία:Οικογένεια Στάφορντ